Lorde
Ella Marija Lani Yelich-O’Connor (g. 1996 m. lapkričio 7 d.), geriau žinoma kaip Lorde – dainininkė, dainų autorė ir įrašų prodiuserė iš Naujosios Zelandijos. Savo karjerą pradėjo 2009 m., dainuodama įvairiuose vietiniuose renginiuose bei koncertuose. Tais pačiais metais pasirašė kontraktą su „Universal Music Group“ įrašų kompanija. 2012 m. išleido debiutinį EP „The Love Club EP“. Išgarsėjo 2013 m. išleidusi debiutinį singlą „Royals“, kuris tapo didžiuliu hitu visame pasaulyje. Tais pačiais metais buvo išleistas debiutinis atlikėjos albumas „Pure Heroine“, tapęs multiplatininiu. 2023 m. duomenimis, atlikėja yra išleidusi tris studijinius albumus, iš kurių naujausiasis, „Solar Power“, išleistas 2021 m. rugpjūtį.